E roll rouaned Sveden er grennamzer e vez taolennet Olof Skötkonung evel roue kentañ an aliesañ, roue kristen kentañ hag an hani kentañ en devoa kognet moneiz. Ar rouaned koshoch zo testeniekaet er sagaoù islandat hogen dislavarioù zo etre barzhonegoù ha gwengelioù skrivet etre an XIvet hag an XIIIvet kantved, meur a gantved goude an darvoudoù kontet. Hiziv neo ket aes ober an diforch etre ar perzh a za eus an istor hag ar perzh a zo mojennel, neuze e vez gwelet an holl danvez evel mojennoù betek-henn. An tiegezh koshañ, an Yngling-ed, a chall bezañ ur perzh ijinet penn-da-benn da lezennekaat an tiegezhioù hag ar renerien a heulias hag a lâre e tiskennent eus an Yglinged. Kalzig a rouaned o dije gallet ren e-pad mare an divroadegoù (375–550) ha mare Vendel (c. 550–790), daoust ma ne soñjer ket e oa ensavadurioù politikel kreizennet e Skandinavia a-raok deroù an Oad Vikingat.